kardosdrur/scandi-wiki huggingface dataset:
Rumæniens nationalvåben

Det moderne rumænske nationalvåben blev indført i 1992, kort efter Ceauşescus fald, og afløste Folkerepublikken Rumæniens nationalvåben. Det er en modificiert udgave af Kongedømmet Rumæniens rigsvåben fra 1922-1947.

Udseende og symbolik 

Det rumænske nationalvåbens farver er de samme som Rumæniens flag: blå, gul og rød.

På et blåt skjold holder en gul ørn et ortodoks kors i næbet, et sværd der hentyder til Stefan den Store i den venstre klo, og en stridskølle der hentyder til Michael den Tapre i den højre. Brystskjoldet er kvadreret med våben fra Rumæniens historiske områder:

 Første felt er Valakiets våben – en ørn
 Anden felt er Moldaviens våben – hovedet af en urokse
 Tredje felt indeholder Banats våben øverst – en løve – og Olteniens nedenunder – en bro
 Fjerde felt er Transsylvaniens våben – en ørn, med syv tårne underneden der symboliserer Siebenbürger saksernes syv borge
 Nederst er indføjet to delfiner, symboler af Dobrogea, Rumæniens kystland

Se også 
 Rumæniens flag
 Deşteaptă-te, române!, Rumæniens nationalmelodi

Heraldik
Nationalvåben
Storrumænien-partiet

Storrumænien-partiet, på rumænsk Partidul România Mare, er et højreekstremist parti i Rumænien.

Historie 
Partiet blev stiftet af Corneliu Vadim Tudor i 1991. Det deltog i Nicolae Văcăroius regering i 1993-95. I præsidentvalget 2000 vandt Tudor 36% af stemmerne og kom på anden plads bag Ion Iliescu.

I Europa-Parlamentet deltog partiets medlemmer i Identity, Tradition, Sovereignty. Det vandt kun 4.15% af stemmerne i Rumæniens Europa-valg 2007.

Ideologi 
Partiet er blevet beskrevet som antisemitisk, xenofobisk, homofobisk, og lignende.

Eksterne henvisninger 
 Partiets hjemmeside – på rumænsk

Politiske partier i Rumænien
Kyllingemoderen

Kyllingemoderen er en forsamlingsbygning i Almindingen på Bornholm.

Da mange møder i Almindingen var gået i vasken på grund af regn, fandt hotelejer Johs. Lyngby på at opføre en stor pavillon nord for Christianshøjkroen i 1929. Forsamlingshuset blev på 22 gange 30 meter. Navnet Kyllingemoderen fik den hurtigt i folkemunde, da den ligner den store bliktragt man sænkede ned over kyllingerne i stalden for at de skulle kunne holde varmen.

Eksterne kilder og henvisninger
 Kyllingemoderen, thebullets.dk

Bygninger, konstruktioner og anlæg i Bornholms Regionskommune
Etableret i 1929
Mamma Mia (Klovn-afsnit)

"Mamma Mia" er afsnit 41 i Frank Hvam og Casper Christensens sitcom Klovn, første gang vist på TV2 Zulu 3. marts 2008.

Handling 
Frank og Mia vil adoptere et barn og skal godkendes af adoptionskontoret. Frank overvejer at melde sig som børnenes julemand i Fægteklubben Trekanten, og Mia gør hvad hun kan for at få Frank til at fremstå tiltalende.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Klovn-afsnit
Sureños

Sureños, også kaldt Sur-13 eller Sur trece, er en bande som støtter The Mexican Mafia. Da M er det 13'ende tal i alfabetet = M som står for Mexican mafia / La eme. Surenos betyder folk fra den sydelige del af USA. Engelsk (Southerners)De siges at være i 35 stater i USA. Primært den sydlige del.

Det startede i 1968 i de sydlige fængselsinstitutioner, men blev først rigtigt set i midt 70erne. I dag er der omkring 30.000 medlemmer af Sureños i USA Som er set som "foot soldiers" for den Mexicanske mafia. De er kendt for at gå i ren blåt tøj, være skaldede og ses tit med korshalskæder da de også er kendt for at gå meget op i deres kristne tro. . Deres fjender er primært lang tids rivalerne Nortenos, Nuestra familia, bloods, latin Kings og Asian Boyz.
De ses også tit voldsomme tatoveret med typisk. Sur, XIII, X3, 13, Sur13, uno tres, trece og 3 prikker samlet.
Sureños eller Sur-13 er af typisk mexicansk herkomst, men der findes også andre racer og etniciteter hos dem.

Sureños er også kendt på det kriminelle marked, hvor de er kendt for: Mord, narkosalg, pengeafpresning, menneskesmugling og røveri.

 

Bander i Californien
Bander i Mexico
Nelson Rodríguez Serna

Nelson Rodríguez Serna (født 16. november 1965 i Manizales) er en tidligere colombiansk landevejscykelrytter. Han vandt en etape i Tour de France 1994.

Eksterne henvisninger 

 

Mandlige cykelryttere fra Colombia
Eddy Seigneur

Eddy Seigneur (født 15. februar 1969 i Beauvais) er en tidliegre fransk professionel landevejscykelrytter. Han vandt Champs-Élysées-etapen i Tour de France 1994. Han har vundet det franske mesterslab i enkelstart fire gange og han har også vundet det i landevejscykling i 1995.

Eksterne henvisninger 

 

Mandlige cykelryttere fra Frankrig
Tour de France 1999

Tour de France 1999 var den 86. udgave af cykelløbet Tour de France, fra 3. juli til 25. juli 1999. Løbet blev vundet af Lance Armstrong og det var hans første sejr af 7 i træk i Tour de France. Lance Armstrong fik dog i efteråret 2012 frataget alle sine Tour de France titler og etapesejre, på grund brug af doping.

Etaper

Resultater

Sammenlagt

Pointkonkurrencen

Bjergkonkurrencen

Ungdomskonkurrencen

Holdkonkurrencen

Noter 

1999
Cykelløb i 1999
FC Sjinnik Jaroslavl

FC Sjinnik Jaroslavl () er en russisk fodboldklub, med base i Jaroslavl.

Fra 1957 til 1960 blev holdet kaldet Khimik.

Eksterne links 
 Officiel hjemmeside 

Sjinnik Jaroslavl, FC
Etableret i 1957
Sport i Jaroslavl
Wladimir Belli

Wladimir Belli (født 25. juli 1970 i Sorengo) er en tidligere italiensk professionel landevejscykelrytter. Han var professionel mellem 1992 og 2007.

Eksterne links 

 

Mandlige cykelryttere fra Italien
Daniele Nardello

Daniele Nardello (født 2. august 1972 i Varese, Italien) er tidligere professionel cykelrytter på kontinentalholdet Serramenti PVC Diquigiovanni. Tidligere har han cyklet for Mapei fra 1994 til 2002 og for T-Mobile Team fra 2003 til 2006. Hans største sejre fra tiden på Mapei var etapesejrene i Vuelta a Espana i 1996 og 1999 samt etapesejren i Tour de France i 1998. Hans største præstationer er derimod 8., 7. og 10. pladserne sammenlagt i Tour de France fra 1998 til 2000. I 2001 blev han italiensk mester i landevejscykling.

Efter dette er han af en eller anden grund ikke været i nærheden af at præstere ligeså godt, og han var hjælperytter størstedelen af tiden på T-Mobile Team. Den eneste sejr af betydning under opholdet i Tyskland kom i Züri-Metzgete i 2003.

Nardello gik fra T-Mobile Team efter 2006-sæsonen, da store dele af holdet blev skiftet ud.

Eksterne henvisninger 

 Officielle hjemmeside 

Mandlige cykelryttere fra Italien
Sara (folk)

Saraerne er en etnisk gruppe i Centralafrika, som udgør 30% af den sydlige befolkning i Tchad.

Folkeslag i Tchad
Folkeslag i Sudan
Folkeslag i Centralafrikanske Republik
United States Agency for International Development

United States Agency for International Development (forkortet USAID) er en amerikansk føderal etat, som har ansvaret for landets civile udviklingsbistand.

Organisationen blev etableret under præsident John F. Kennedy i 1961 i forbindelse med Marshall-planen og genopbygningen af Europa efter 2. verdenskrig.

Der er aktiviteter i Subsaharisk Afrika, Asien, Mellemøsten, Latinamerika, Caribien og Eurasien. Direktøren udpeges af præsidenten med Senatet godkendelse, og er ikke som sådan underlagt Udenrigsminsteriet, men ministeren lægger den overordnede kurs for hvorledes bistandsmidlerne skal anvendes.

Eksterne henvisninger 

 Officiel hjemmeside

Agency for International Development
Etableret i 1961
Gregory Johnson

Gregory Harold Johnson også kaldet Gregory Harold "Box" Johnson (født 12. maj 1962) er en NASA-astronaut og han har fløjet en rumfærgemission; STS-123 som 2.-pilot.

Johnson fløj 34 kampmissioner med F-15E Strike Eagle under Golfkrigen og 27 kampmissioner over Sydirak i 1992-93. Bagefter var han testpilot på Edwards Air Force Basen hvor han fløj over 3.500 timer på mere end 40 flytyper.

Gregory Johnson skal være 2.-pilot på STS-134 i februar 2011.

Eksterne henvisninger 
 NASA Biografi af Gregory Johnson 
 interview  

Astronauter fra USA
Robert Behnken

Robert Louis Behnken (født 28. juli 1970) er en NASA-astronaut, han har fløjet en rumfærgemission; STS-123 som missionsspecialist.

Robert Behnken er på standby til redningsmissionen STS-400.

Eksterne henvisninger 
 NASA Biografi af Robert Behnken 
 interview 
 

Astronauter fra USA
Melankolia/XxxCouture

Melankolia/XxxCouture er det fjerde studiealbum fra den danske rapper L.O.C.. Albummet blev udgivet på den irske nationaldag Skt. Patricks dag den 17. marts 2008 på Virgin Records. Udgivelsen er et dobbeltalbum med syv numre på hver CD, og er hovedsageligt produceret af Rune Rask. De to CD'er indeholder L.O.C's egne fortolkninger af de syv dødssynder, set fra to forskellige vinkler. Den første CD, Melankolia, indeholder fortolkningerne, som han ser det igennem melankolien. Denne plade er gennemgående præget af en dyster stemning og tunge beats. Den anden CD, XxxCouture, indeholder hans fortolkninger, som han mener at populærkulturen ser på dem i dag. Mens der har været halvanden års mellemrum mellem L.O.C's tidligere studiealbum, var dette album to år undervejs. Den 1. marts reklamerede han for sit nye album ved at spille den første single "XxxCouture" ved Zulu Awards. Samtidig blev singlen valgt til P3's Uundgåelige i uge 9 (25. februar – 2. marts 2008).

Melankolia/XxxCouture debuterede som #1 på hitlisten, med over 20.000 solgte eksemplarer i den første uge. I juli 2008 modtog albummet platin for 30.000 solgte eksemplarer.

Singler 
Der blev udgivet tre singler fra Melankolia / XXX Couture, "XxxCouture", "Hvorfor vil du ikk'" og "Superbia". "XxxCouture" blev udgivet som albummets første single den 25. februar 2008. Den debuterede som #2 på hitlisten, og modtog i juni singlen platin for 15.000 solgte eksemplarer. Anden single, "Hvorfor vil du ikk'" udkom den 12. maj 2008. "Superbia", der gæstes af Simon Kvamm, udkom som tredje single den 15. august 2008. Singlen modtog guld i marts 2009 for 7.500 solgte eksemplarer.

Musikvideoerne til de tre singler blev optaget på Manila på Filippinerne i starten af 2008. Videoerne fungerer som en trilogi med individuelle historier i kronologisk rækkefølge med én gennemgående handling.

Spor 

Noter
"Blod i min hud", "Tortur", "Flere midler", "Sl!k", og "Fellatio" vokal af Kirstine Løgstrup.
"Tortur" omkvæd af Andreas Bai Duelund.
"#&%! mig nu" indeholder en sample fra "Cannibal" af VETO.
"Flere midler" vokal af Marwan og Josef Aziz.
"CFX (Chris Farley Experience)" omkvæd af Andreas Bai Duelund.
"Superbia" vokal af Simon Kvamm.
"Uptivupti" indeholder en sample fra "Boing" af Nik & Jay.

Referencer 

Album fra 2008
L.O.C.-album
Jørgen Jensen (arkæolog)

Jørgen Jensen (30. juli 1936 – 2. marts 2008) var en dansk dr.phil., arkæolog, forfatter og tidligere museumsinspektør ved Nationalmuseet i København.

Jørgen Jensens primære faglige felt var bronzealderen, om hvilken han skrev sin doktordisputats med titlen Bronzealderens slutning — et nordeuropæisk perspektiv (1999), som indbefatter bogen Fra Bronze- til Jernalder (1997). Som inspektør på Nationalmuseet havde han ansvaret for oldtidsudstillingen. Dette emne blev også genstand for hans hovedværk, Danmarks Oldtid (2001-04), som han allerede flere år før havde behandlet i lidt mindre omfang i form af et bind i Politikens og Gyldendals Danmarkshistorie (1988). Bind 4 af Danmarks Oldtid vandt prisen som Årets historiske bog i 2004. Det var andet år, at prisen blev uddelt af Dansk Historisk Fællesråd.

Som forsker arbejdede Jørgen Jensen ved University of California, Berkeley i USA og ved Det Humanistiske Forskningscenter på Københavns Universitet. I 1989 blev han medlem af Det Kgl. Danske Videnskabernes Selskab.

Jørgen Jensen modtog mange priser for sine evner til at formidle historie. Blandt andet Erik Westerby-Prisen (1991), Søren Gyldendal-prisen (1992) og Carl Jacobsens Museumslegat (1993). Værket Danmarks Oldtid blev i 2004 udnævnt til årets historiske bog af Dansk Historisk Fællesråd og til årets bog af Weekendavisens læsere med Weekendavisens Litteraturpris. Desuden modtog Jørgen Jensen også Svend Bergsøes Fonds Formidlingspris (2002), H.O. Lange-prisen (2005), Amalienborgprisen (2005) og Gad Rausings pris för framstående humanistisk forskargärning (2005).

1979-83 og 1986-90 var Jørgen Jensen fast paneldeltager i den populære arkæologiske tv-quiz Hvad er det? på Danmarks Radio, der havde journalisten Piet van Deurs som vært.

Bibliografi 
 Dansk social historie I (1979)
 Bronzealderen 1-2, Sesams Danmarkshistorie (1979, ny udg. 2001)
 The Prehistory of Denmark (London 1982, 2. udg. 1992)
 Nordens Guld (1982)
 Gyldendal og Politikens Danmarkshistorie bd. 1 (1988, ny udg. 2002)
 Thomsens Museum (1992) 
 Manden i kisten. Hvad bronzealderens gravhøje gemte (1998). 
 Danmarks Oldtid bd. 1-4 (2001-04):
 Stenalder (2001)
 Bronzealder (2002)
 Ældre Jernalder (2003)
 Yngre Jernalder og Vikingetid (2004).
 Et archæologisk Vikingetog. J. J. A. Worsaaes rejse til England, Skotland og Irland 1846-47 (2007).

Referencer

Eksterne henvisninger 
 

Arkæologer fra Danmark
Medlemmer af Videnskabernes Selskab
Faglitterære forfattere fra Danmark
Dansksprogede forfattere fra Danmark
Modtagere af Søren Gyldendal-prisen
Modtagere af Amalienborg-prisen
Breese

Breese er en by i Landkreis Prignitz i den tyske delstat Brandenburg. Den hører under Amt Bad Wilsnack/Weisen med administration i Bad Wilsnack.

Geografi 
Kommunen ligger i den nordvestlige del af Brandenburg omkring to kilometer øst for byen Wittenberge i biosfærereservatet Flusslandschaft Elbe - Brandenburg. Ved den vestlige kommunegrænse løber floden Stepenitz mod Elben.

Til Breese hører bydelene Groß Breese og Kuhblank.
Cumlosen

Cumlosen er en by i Landkreis Prignitz i den tyske delstat Brandenburg. Byen hører under Amt Lenzen-Elbtalaue an der har administrations i byen Lenzen.

Geografi 
Cumlosen ligger vedx floden Elben cirka seks kilometer nordvest for byen Wittenberge i biosfærereservatet Flusslandschaft Elbe-Brandenburg.

Til Cumlosen hører bydelene Motrich, Müggendorf og Wentdorf.

Eksterne henvisninger 

 Amt Lenzen-Elbtalaue 

Byer langs Elben
Heinrich Mann

Heinrich Mann (født 27. marts 1871 i Lübeck, Tyskland, død 12. marts 1950 i Santa Monica, Californien, USA) var en tysk forfatter. Bror til Thomas Mann, farbror till Klaus Mann og Erika Mann.

Medens broderen Thomas Mann stod for højtyske og mere kulturkonservative værdier, var Heinrich Manns idealer mere rettet mod liberale ideer. I Undersåtten havde Heinrich Mann allerede under 1. verdenskrig med tydeligt klarsyn forudsagt den kommende udvikling som skulle lede til nationalsocialismens fremkomst. I forbindelse med Thomas Manns bog "Gedanken im Kriege" (Tanker under krigen), der var meget tysknational, brød den liberale og fredsorienterede Heinrich Mann kontakten til sin forfatter-bror.

Under Weimarrepublikkens tid var Mann hovedsageligt politisk forfatter. Da Adolf Hitler blev kansler i 1933, emigrerede(februar 1933) Mann, med et minimum af bagage – kun en paraply – til Frankrig, og siden til USA. Allerede i august 1933 fratog nazisterne ham hans tyske statsborgerskab. I mellemtiden var Thomas og Henrich Mann blevet forsonet. Til dels havde Thomas Mann måtte give sin bror ret i hans dystre forudanelser.

Bibliografi 
 Im Schlaraffenland (1900, 'I Schlaraffenland')
 Der Untertan (1918; "Undersåtten")
 Professor Unrat (1905; "Blå engel")
 Der Hass: Deutsche Zeitgeschichte (1933, 'Hadet: Tysk samtidshistorie') 
 Die Jugend des Königs Henri Quatre (1935, 'Kong Henrik IV:s ungdom')
 Die Vollendung des Henri Quatre (1938, 'Henrik IV:s fuldendelse')

Eksterne henvisninger
Bengt Algot Sørensen: Heinrich Mann i Den Store Danske, Gyldendal. http://denstoredanske.dk/index.php?sideId=121651

Novelleforfattere fra Tyskland
Tysksprogede forfattere
Romanforfattere fra Tyskland
Essayister fra Tyskland
Selvbiografer fra Tyskland
VM i skak 1999 (FIDE)

VM i skak 1999 (FIDE) var en knockoutturnering, som sluttede med en finale mellem Alexander Khalifman fra Rusland, og Vladimir Akopian fra Armenien. Alexander Khalifman blev FIDE-verdensmester i skak ved at vinde finalen 3½ – 2½.

Tilføjelsen (FIDE) i navnet henviser til, at der var to verdensmester-titler på dette tidspunkt, idet Garri Kasparov fra Rusland havde titlen "klassisk" verdensmester. Dette var det andet VM under det nye knockoutformat, hvor man startede med 128 spillere og spillede minimatcher på to partier i de første runder og endte med en finale over seks partier. Pga. det korte matchformat brugte man hurtigskak og lynskak som tiebreak ved uafgjort. I modsætning til det første knockout-VM var ingen spillere seedet længere end til 2. runde, og den regerende verdensmester, Anatolij Karpov fra Rusland, meldte derfor fra i protest. 

Turneringen blev afviklet i Las Vegas, USA, mellem 31. juli og 28. august 1999.

Baggrund

Knockoutturneringstabel 
Khalifman og Akopians vej til 1/8 finalerne gik således:

Eksterne henvisninger 
 Weeks, Mark: World Chess Championship 1999 FIDE Knockout Matches, artikel på Mark-Weeks.com

VM-matcher i skak
Sport i 1999
Biosfærereservat Flusslandschaft Elbe-Brandenburg

Biosfærereservat Flusslandschaft Elbe-Brandenburg eller Biosfærereservat Flodlandskabet Elben-Brandenburg er et biosfærereservat i den tyske delstat Brandenburg.

Biosfærereservat Flusslandschaft Elbe-Brandenburg, der har et areal på 533 km², ligger i den vestlige del af Brandenburg. Det strækker sig langs den østlige bred af floden Elben mellem byerne Dömitz i Mecklenburg-Vorpommern i nordvest og Quitzöbel i sydøst. 

Til reservatet hører vådområdet Lenzer Wische og de historiske byer Lenzen, Bad Wilsnack, Wittenberge, hansestaden Perleberg, storkebyen Rühstädt og moseområdet Rambower Moor samt Plattenburg, der er en af de ældste borge i Brandenburg.

Ekstern henvisning 
 grossschutzgebiete.brandenburg.de

Brandenburgs geografi
Elbe-Brandenburg, Biosfærereservat Flusslandschaft
Biosfærereservater i Tyskland
Schuco Piccolo

Schuco Piccolo er benævnelsen for de minibamser, som den tyske legetøjsfabrik Schuco producerede fra 1920'erne til 1970'erne.

I forvejen havde fabrikken fremstillet små aber på ca. 6 cm. De havde metalkrop inde under mohair-pelsen, mens hænder og fødder var af filt. De første bamser havde samme kropsbygning, men blot med et bjørnehoved. Senere fik de en antydning af fødder, men uden filt. De blev lavet i mange forskellige farver, men kun i to størrelser: 6 cm og 9 cm.

Nogle af bamserne var meget specielle: En type indeholdt pudderdåse, spejl og læbestift. Andre indeholdt en parfumeflaske. En lidt større bamse havde en såkaldt "yes/no-funktion": Hvis man styrede med den lille hale, kunne man få bamsen til at nikke eller ryste på hovedet. En af de sidste specialbamser var en Janus-bamse, som ved hjælp af en lille skrue mellem benene kunne skifte mellem et sødt bamsehoved på den ene side og et groteskt grinende hoved på den anden. Fabrikken fremstillede også Berliner-bjørne med krone og et lille skærf med teksten "Berlin ist eine Reise wert" (da. Berlin er en rejse værd).

Schuco-fabrikken ophørte med at fabrikere bamser i 1976. Karl og Heike Bär købte senere nogle af Schucos mønstre, og fremstillede nogle kopier, bl.a. Berliner-bjørne. I 1990 fremstillede de i anledningen af Tysklands genforening en genforeningsbamse i landets nationalfarver: Rød, gul og sort.

I Danmark blev bamserne kendt via børneudsendelsen Ingrid og Lillebror.

Eksterne henvisninger 
Museum of Childhood 
Minka's Bear Passion 

Legetøj
Gerdshagen

Gerdshagen er en kommune i Landkreis Prignitz i den tyske delstat Brandenburg, og en del af Amt Meyenburg.

Gennem Gerdshagen løber Kümmernitz, der er et tilløb til Dömnitz.

Kommunen består af de tre landsbyer Giesenhagen, Rapshagen og Struck,
Logomani

Logomani er en sygelig trang til at tale, også kaldet snakkesyge. Tilstanden kan medføre store problemer i samværet med andre mennesker.

Referencer 

Manier
Sygdomme
Groß Pankow (Prignitz)

Groß Pankow (Prignitz) er en kommune i Landkreis Prignitz i den tyske delstat Brandenburg.

Opdeling af kommunen 
Kommunen er opdelt i 18 områder med i alt 39 landsbyer. 
(indbyggertal i parentes)
 Baek (260)
 Strigleben (80)
 Boddin-Langnow
 Boddin (167)
 Heidelberg (45)
 Langnow (71)
 Groß Pankow (585)
 Luggendorf (41)
 Groß Woltersdorf (111)
 Brünkendorf (24)
 Klein Woltersdorf (59)
 Gulow-Steinberg
 Gulow (113)
 Steinberg (49)
 Helle (41)
 Groß Langerwisch (265)
 Neudorf (40)
 Kehrberg (297)
 Klein Gottschow (102)
 Guhlsdorf (62)
 Simonshagen (40)
 Kuhbier (229)
 Kuhsdorf (137)
 Bullendorf (58)
 Lindenberg (340)
 Tacken (112)
 Tangendorf-Hohenvier
 Hohenvier (39)
 Tangendorf (117)
 Tüchen (101)
 Klenzenhof (44)
 Reckenthin (133)
 Retzin (150)
 Klein Linde (51)
 Kreuzburg (32)
 Rohlsdorf (77)
 Seddin (149)
 Vettin (110)
 Wolfshagen (308)
 Dannhof (67)
 Hellburg (51)
 Horst (51)
Døvnælde

 
Døvnælde (Lamium album) er en 20-70 cm høj urt, der vokser i vejkanter og ved bebyggelse. Arten har en tendens til at danne større, sluttede bevoksninger.

Beskrivelse 
Døvnælde er en flerårig urt med en opstigende til opret vækst. Stænglerne er firkantede og dækket af bløde hår. Bladene sidder korsvis modsat, og de er ægformede eller måske hjerteformede med savtakket rand. Over- og underside er ensartet græsgrøn, og begge sider er også beklædt med bløde hår. Blomstringen sker i maj-august, hvor man ser blomsterne sidde i små stande (næsten kranse) ved bladhjørnerne. De enkelte blomster er uregelmæssige med hvide kronblade og en kraftig overlæbe og en smal spids på underlæben. Frugterne er 4-delte spaltefrugter med nødagtige delfrugter.

Rodnettet består af krybende jordstængler, der sender overjordiske skud til vejrs, og som bærer de trævlede rødder.

Højde x bredde og årlig tilvækst: 0,50 x 0,15 m (50 x 15 cm/år), heri dog ikke medregnet skud fra jordstænglerne.

Voksested 

Arten er udbredt i Asien (til og med Himalayas sydlige skråninger) og Europa, herunder Danmark, hvor den er almindelig over det meste af landet. Den foretrækker lysåbne eller letskyggede voksesteder som vejkanter, skovbryn, lysninger, grøftekanter, overdrev og ved bebyggelser. Alle steder, hvor jorden er næringsrig.

På et græsningsområde vest for Århus (Årslev Engsø) vokser den sammen med bl.a. bidende ranunkel, engforglemmigej, engrævehale, fløjlsgræs, håret star, krybhvene, kærdueurt, lav ranunkel, lysesiv, lodden dueurt, mosebunke, rødkløver, skovhanekro, snerlepileurt, sumpevighedsblomst, tiggerranunkel, tudsesiv og vandpileurt

Galleri

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Ukrudtsplanter
Hvide blomster
Tvetand
Diernæs

Diernæs er en lille landsby på det sydvestlige Fyn med  4 km øst for Faaborg. Den ligger i Faaborg-Midtfyn Kommune og tilhører Region Syddanmark.

Første gang Diernæs nævnes er i Kong Valdemars Jordebog i år 1231. Langt senere er den udvidet med flere huse, gårde, 70'er-villakvarterer, sportplads, forsamlingshus, campingplads, håndværkere og små foreninger. Diernæs befolkes af både unge, gamle og nye børnefamilier.

Kilder 

Byer i Faaborg-Midtfyn Kommune
Michael Foreman

Michael James Foreman (født 29. marts 1957) er en NASA-astronaut, han har fløjet en rumfærgemission; STS-123 som missionsspecialist. 

Michael Foreman er på standby til redningsmissionen STS-400.

Eksterne henvisninger 

 NASA Biografi af Michael Foreman 
 interview  

Astronauter fra USA
Personer fra Columbus
Richard Linnehan

Richard Michael Linnehan (født 19. september 1957) er en NASA-astronaut, og har indtil videre fløjet fire rumfærgemissioner STS-78, STS-90, STS-109 og STS-123. Han har i alt udført 6 rumvandringer.

Eksterne henvisninger 
 NASA Biografi af Richard Linnehan 
 interview 

Astronauter fra USA